A honi katonai büntetőjog és a végrehajtás karaktere a két világháború között
Authors: Pallo József 
Published: May 2023

Összefoglalás.

A szerző a két világháború közötti magyar katonai büntetőjog meghatározó
jelentőségű törvényét és az ehhez kapcsolódó speciális végrehajtási kérdéseket
állítja a középpontba. Az 1931-ben született jogszabály sajátos történelmi és
történeti időszakban született meg, hiszen a trianoni békediktátum szinte a
teljes ellehetetlenülés határára sodorta Magyarországot. Vitathatatlan, hogy az
ezt követő közel egy évtizedig tartó konszolidációs folyamat és annak sikere a
XX. századi magyar politikatörténet egy kiemelkedően sikeres időszakaként
azonosítható. A történelmi kényszer és Magyarország nemzetbiztonsága minden
tiltás ellenére megkövetelte a honi haderő életben tartását, amelynek részeként
a speciális jogi környezetet is korszerűsíteni kellett. Az Osztrák–Magyar
Monarchia idejéből származó normarendszer revízió alá került, és minden
szempontból az európai mércéket is meghaladó szabályozás született. Ezeket az
anyagi jogi és végrehajtási normákat járja körül a tanulmány, érintve e
legfontosabb dogmatikai csomópontokat. Rövid történeti kitekintés után
bemutatjuk a katonákra vonatkozó büntetési rendszert, majd a végrehajtásra
vonatkozó azon regulák számbavételére kerül sor, amelyből a korabeli katonai
büntetőjogi és végrehajtási filozófia jól érzékelhetővé válik. Ennek megfelelően
megjelennek többek között az infrastruktúrára, a személyzetre, az elhelyezési
körülményekre, a fogvatartottak jogi helyzetére vonatkozó, vagy az intézet
szélesebb körben értelmezett biztonságára vonatkozó rendelkezések. A tanulmány
végén a jelenleg hatályos megoldás főbb elemeinek esszenciális bemutatása
valósul meg, és elvi síkon megfogalmazódik a jövőre vonatkozó nemzetbiztonsági
szempontokat is megjelenítő lehetséges irány is.

Summary.

The author focuses on the decisive law of the Hungarian military criminal law
between the two World wars, which has been relatively understudied so far, and
on its specific implementation issues. The legislation born in 1931 came at a
particularly historic time, as the Treaty of Trianon put Hungary almost on the
edge of total impossibility. It is indisputable that the process of
consolidation for nearly a decade and its success can be identified as an
outstandingly successful period in the 20th-century Hungarian political history.
Despite all prohibitions, the historic necessity and the national security of
Hungary demanded the survival of the national armed force, which required the
modernization of the special legal environment. The system of standards from the
period of the Austro-Hungarian monarchy was revised and the legislation also
exceeded the European standards in all aspects. These financial, legal, and
execution standards are discussed in this paper, touching upon these key
doctrinal points. After a brief historic overview, the punishment system for
soldiers is presented, followed by the enumeration of the rules of execution,
from which the philosophy of the time of the military penal and execution is
framed well. These include the provisions on infrastructure, staff,
accommodation conditions, the legal status of the detainees, or the security of
the institution in a broader sense. The paper concludes with an essential
presentation of the main elements of the current solution and a possible way for
the future is formulated.